Veebruar ongi seljataga ja teeks siis ka väikse kokkuvõtte. Mängisin isegi enda kohta väga vähe  käsi (kokku 16644), sest olin esimese poole kuust ära ja kui tagasi jõudsin algas väga halb kaardijooks ja beatide seeria, mis kestab väiksemate tõusude ja langustega tänaseni. Sellest ka kuu tulemus, mis jäi väga tagasihoidlikuks.    Enamuse ajast mängisin NL20 laudades, kuid kuna need lauad on tõeliselt halvad, siis kuu lõpus proovisin paar tuhat kätt ka NL30 laudu. Järeldusi veel ei tee, sest selline käte arv ei ole veel mingisugune näitaja, kuid laudade valik on palju suurem ja seega kohtab ka  fishe rohkem.    Samuti sai tehtud ära sessioon Tigranoga interneti vahendusel, ning hoolimata ka selles sessis mind tabanud beatide seeriast, sain kasulikku sealtki juurde.    Kuna nii jaanuar kui ka veebruar olid pokkeris üsna poolikud kuud ja ühtegi eesmärki peale raamatu lugemise ma ei seadnud, siis märtsiks panen omale täpsemad eesmärgid kirja:    1) Jätkata mängu NL30 laudades. Juhul kui tekib suurem swong, siis tagasi NL20-sse või isegi NL10-sse bankrolli koguma.    2) Mängida vähemalt 30000 kätt.    3) BB/100 > 4.00    4) Harida ennast foorumites ja analüüsida teiste postitatud käsi.    5) Peale iga sessiooni lõppu analüüsida läbi iseenda suuremad kaotuskäed.